Toimialuejohtaja Juhani Grönlund on irtisanoutunut Ekhvan palveluksesta

Terveydenhuollon toimialuejohtaja Juhani Grönlund jättää Etelä-Karjalan hyvinvointialueen (Ekhva).

Hänen virkansa Ekhvalla päättyy 12.9., mutta Grönlund jää vuosilomille jo ensi viikon tiistaina 20.8.

–Tämä oli pitkällisen pohdinnan tulos. Minulle tehtiin viime vuoden lopulla avosydänleikkaus. Vointi on nyt hyvä, mutta toipuminen otti aikansa ja kokemus muutti elämänarvojani. Haluan olla enemmän läheisteni luona, mikä tässä tapauksessa edellyttää työpaikan vaihtoa Tampereen suunnalle, vaikka päätös on haikea, 62-vuotias Grönlund sanoo.

Hyvinvointialuejohtaja Sally Leskinen kiittää Grönlundia hyvästä yhteistyöstä:

–Juhanilla on vankka ja laaja kokemus terveydenhuollosta eri tehtävissä. Juhanin monialainen näkemys on antanut meille paljon eväitä jatkokehittämiseen ja kiitämme Juhanin työpanosta hyvinvointialueen rakennusvaiheessa.

Terveydenhuollon toimialuejohtajan virkaa sijaistaa 20.8.-31.10.2024 hoitotyön johtaja Kirsi Leino. Virka laitetaan elo-syyskuussa hakuun.

Lisätietoja:

Terveydenhuollon toimialuejohtaja Juhani Grönlund, 040 546 4526, juhani.gronlund@ekhva.fi

Hyvinvointialuejohtaja Sally Leskinen, p. 040 638 6436, sally.leskinen@ekhva.fi